stanford-oval/wikipedia huggingface dataset:
Operaatio Teapot

Kuva Operaatio Teapotin MET-ydinkokeesta.
Operaatio Teapot (suomeksi: teekannu) oli 14 ydinkokeen laukaisusarja. Se toteutettiin Yhdysvalloissa, Nevadan ydinkoealueella, tarkemmin Yucca Flatin ja Frenchman Flatin koealueilla. Testit toteutettiin helmi-toukokuussa 1955. Osa ydinräjähteistä (10 kpl) laukaistiin torneista, yksi näistä maan alla ja osa (3 kpl) taas tehtiin lentopudotuksina B-36 pommituskoneista. Ydinkokeiden räjähdysvoima vaihteli välillä 1 — 43 kilotonnia, jossa Turk oli näistä voimakkain. Ydinkoesarjaa edelsi Operaatio Castle. Sitä seurasi Operaatio Wigwam.
Testisarja tuli lähinnä eniten tunnetuksi siitä, että niissä tutkittiin ensi kertaa todella vakavasti ydinaseiden vaikutusta siviileihin sekä yleiseen infrastruktuuriin, kuten eri tyyppisiin rakennuksiin ja sähkönsiirtojärjestelmään. Hyvin useassa videossa taikka tietoleikkeessä näytetään sellaista osuutta, joka on näissä ydinkokeissa kuvattu. Joitain rakennelmia tehtiin aina mallinukkeja sekä näiden ehostusta myöten, ydinräjäytysten tuhojen mallintamista varten. Testien nimet olivat: Apple 1, Apple 2, Bee, ESS, HA, Hornet, MET, Moth, Post, Tesla, Turk, Zucchini, Wasp ja Wasp Prime.
Muun muassa W27 -tyypin ydinkärkeä kehiteltiin. Eräät kärjistä saivat nimet Linda ja Cleo. W28:n sekä Mark 6 -ydinpommin valmistus toteutui. W28:n enin tuhovoima oli 1.2 MT.
Ydinkokeiden nimet, toteutus/räjäytystapa, voimakkuus (kT) ja räjäytyskorkeus

| Nimi | Räjäytystapa | Voimakkuus (kT) | Räjäytyskorkeus/syvyys |
| --- | --- | --- | --- |
| Wasp | Lentopudotus (B-36) | 1 | 230 m |
| Moth | Torni | 2 | 91 m |
| Tesla | Torni | 7 | 91 m |
| Turk | Torni | 43 | 150 m |
| Hornet | Torni | 4 | 91 m |
| Bee | Torni | 8 | 150 m |
| ESS (Effects Sub-Surface) | Maanalainen / Kraatteri | 1 | -20 m |
| Apple-1 | Torni | 14 | 150 m |
| Wasp Prime | Lentopudotus (B-36) | 3.2 | 230 m |
| HA (High-Altitude) | Lentopudotus (B-36, laskuvarjo) | 3.2 | 11,16 km / 6.93 mi |
| Post | Torni | 2 | 91 m |
| MET (Military Effects Test) | Torni | 22 | 119 m |
| Apple-2 | Torni | 29 | 150 m |
| Zucchini | Torni | 22 | 150 m |
* Huom.: Mpy. + 940 — 1 370 m:
Aiheesta muualla

Kuvia tai muita tiedostoja aiheesta Operaatio Teapot Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Operaatio Teapotin Turk-ydinkokeen räjäytystorni, joka oli korkeudeltaan 152 metriä.
Käännös suomeksi
PEX

PEX on polyeteeniä, joka on valmistusprosessin aikana ristisilloitettu. Ristisillat tarkoittavat molekyyliketjujen välisiä sidoksia. Ristisilloittamattomassa polyeteenissä molekyyliketjut eivät olet kovin tiukasti kiinnittyneitä toisiinsa. Ristisilloittaminen tapahtuu lisäämällä valmistusvaiheessa polyeteenin joukkoon peroksidia. Sopivassa lämpötilassa vulkanoiden muodostuu peroksidin ansiosta molekyyliketjujen välille sidoksia. Myös silaania käytetään ristisilloittamisessa, kun tavoitellaan ulkoisesti siistin näköistä putkea.
Ristisilloittaminen parantaa polyeteenin kykyä vastustaa lämpötilan muutoksista aiheutuvaa halkeilua.
Ristisilloitettua polyeteeniä käytetään mm. kylmä- ja kuumavesiputkina sekä vaihtosähkökaapeleiden eristeenä.
Aiheesta muualla

PEX Info: PEX Information (englanniksi)
Ostana

Ostana
Ostanassa jaettava palkinto: Silvio Vigliaturon luoma lasiveistos ja mitali.
Ostana on kunta ja kylä Italian  luoteisosan Cuneon maakunnassa Piemonten hallintoalueella. Se sijaitsee 1 282 metriä merenpinnan yläpuolella noin 60 kilometriä Torinosta lounaaseen.
Ostana kuuluu Italian kauneimpien kylien järjestöön I Borghi più belli d’Italia.
Alle sadasta kunnan asukkaasta vain puolet asuu siellä ympärivuotisesti. 1920-luvulla Ostanassa asui yli tuhat ihmistä, mutta se on sen jälkeen kärsinyt väestökadosta. Vuonna 2016 kunnassa syntyi ensimmäinen vauva 28 vuoteen.
Ostanan kunta on vuodesta 2008 jakanut palkintoja vähemmistökielillä kirjoittaville kirjailijoille. Palkinnon on saanut muun muassa saameksi kirjoittava Niillas Holmberg vuonna 2015.
Otavalo

| Otavalo |
| --- | --- |

 Otavalo
 Koordinaatit: 0°14′0″N, 78°16′0″W 
Valtio:  Ecuador
Maakunta:  Imbabura
Väkiluku (2010):  39 354
Infobox OKVirheellinen NIMI-arvo: 
Otavalo (San Luis de Otavalo) on kaupunki Imbaburan maakunnassa Ecuadorin pohjoisosassa. Se sijaitsee noin 2 500 metrin korkeudessa Panamericana-valtatien varrella, Quitosta 110 kilometriä pohjoiseen.
Otavalo on tärkeä intiaanialueen keskus. Kaupunki ja sen ympäristö ovat kuuluisia rikkaasta käsityökulttuuristaan, joka työllistää tuhansia alueen asukkaita [lähde? ].
Otavalo on myös tärkeä turistikaupunki. Kaupungin vetonauloja ovat käsityökaupat, suuret käsityömarkkinat ja eläinmarkkinat.
Aiheesta muualla

Kuvia tai muita tiedostoja aiheesta Otavalo Wikimedia Commonsissa
http://www.ecuadorexplorer.com/html/otavalo.html
https://www.lonelyplanet.com/ecuador/northern-highlands/otavalo
http://www.bbc.com/travel/story/20131230-otavalo-the-land-of-andean-artistry
Ollama

Ollama on ohjelmisto kielimallien (LLM) ajamiseen omalla koneella ilman palvelinta. Ohjelmisto on toteutettu Go-kielellä ja se on julkaisu avoimena lähdekoodina MIT-lisenssillä. Ohjelmisto tukee muun muassa Llama 2-, Mistral- ja Gemma-kielimalleja. Ohjelmisto on saatavilla Linuxille, macOS:lle ja Windowsille.
Aiheesta muualla

Viralliset verkkosivut (englanniksi)
GitHubissa (englanniksi)
Ohut punainen viiva (elokuva)

| Ohut punainen viiva> The Thin Red Line |
| --- | --- |
 Elokuvan juliste
Ohjaaja:  Andrew Marton
Käsikirjoittaja:  Bernard Gordon   James Jonesin romaanin pohjalta
Tuottaja:  Sidney Harmon  Phillip Yordan
Säveltäjä:  Malcolm Arnold
Pääosat:  Keir Dullea  Jack Warden   James Philbrook   Jason Fithian
Valmistustiedot
Valmistusmaa:  Yhdysvallat
Tuotantoyhtiö:  A.C.E. Films
Levittäjä:  Allied Artists
Ensi-ilta:  1964
Kesto:  99 minuuttia
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ohut punainen viiva  (The Thin Red Line, 1964) on James Jonesin samannimiseen kirjaan perustuva sotaelokuva, jonka tapahtumat sijoittuvat toisen maailmansodan Guadalcanalin taisteluun. Elokuvan ohjasi Andrew Marton.
Terrence Malick ohjasi samasta kirjasta uuden elokuvan Veteen piirretty viiva vuonna 1998.
Juoni

Sotamies Doll on päättänyt selviytyä sodasta hengissä päästäkseen takaisin vaimonsa luo. Avioliitto oli kestänyt vain kahdeksan päivää kun Dollin täytyi lähteä rintamalle. Doll päättää, ettei hän enää seuraa sokeasti upseerejaan vaan tekee omat ratkaisunsa. Upseerien johtamat hyökkäykset ovatkin huonosti toteutettuja, mutta Doll onnistuu pelastamaan päivän kerta toisensa jälkeen. Lopulta C-komppania onnistuu valtaamaan pääkohteen ja elokuvan viimeinen kohtaus pystyy välittämään onnistuneesti sodan kauhun ja tarkoituksettomuuden.
Aiheesta muualla

Ohut punainen viiva Internet Movie Databasessa (englanniksi)
Oulun NMKY

Oulun Nuorten Miesten Kristillinen Yhdistys ry (Oulun NMKY, Ynni) on oululainen yleisseura, jonka toimintamuodot ovat urheilu (koripallo, lentopallo, yleisurheilu, suunnistus), musiikki ja partio. ONMKY on perustettu vuonna 1896. Seuran jäsenmäärä on noin 1 200. Kuuluisin Oulun NMKY:n jäsenistä lienee Martti Ahtisaari, joka pelasi Ynnissä koripalloa vuosina 1952–1960.
Menestyneimmät Oulun NMKY:n yleisurheilijat ovat Esko Inkala, Juha Väätäinen ja Pentti Kuukasjärvi.
Oulun NMKY:n alaisuudessa toimii kolme kuoroa, tyttökuoro Oulun Fröökynät, poikakuoro Ynnin Pojat sekä Oulun NMKY:n Mieslaulajat.
Koripallo

Seuran koripallojoukkue nousi vuonna 1966 pääsarjaan. Joukkue pelasi Mestaruussarjassa vain yhden kauden, sillä se voitti kuusi peliä ja hävisi kaksitoista. I-divisioonassa seura pelasi vuoteen 2004 mennessä kahdeksan kautta. Joukkueen viimeinen divarikausi oli kausi 2004–2005, jolloin se pelasi nimellä Oulu Hitech Basket. Kauden 2010–2011 päätteeksi Oulun NMKY nousi I-divisioonaan kuuden vuoden tauon jälkeen.
Oulun NMKY pelaa kotiottelunsa Oulun urheilutalolla.
Aiheesta muualla

Viralliset kotisivut
Koripallon miesten edustusjoukkueen kotisivu
Ollaan kaikki pinkkejä sisältä

| Ollaan kaikki pinkkejä sisältä Kuningas Pähkinä & Setä Tamu |
| --- | --- | --- |

EP-levyn tiedot
 Julkaistu: 2016
 Formaatti: MP3
 Tyylilaji: rap, elektro
 Kesto: 10.48
 Levy-yhtiö: Palmupuistikko
Listasijoitukset
  Latauslista: 15.
Kuningas Pähkinän ja Setä Tamun muut ep-levyt
| Poika tapaa tytön diskossa ...ja muita tarinoita 2014 | Ollaan kaikki pinkkejä sisältä 2016 |   |
Ollaan kaikki pinkkejä sisältä on rap-kaksikko Kuningas Pähkinän ja Setä Tamun vuonna 2016 julkaisema EP. Se julkaistiin Spotifyssä, iTunesissa ja Deezerissä. Nimikkokappaleesta julkaistiin musiikkivideo YouTubessa.
EP nousi latauslistan sijalle 15.
Kappaleet

Ollaan kaikki pinkkejä sisältä – 3.31
Musta joki – 3.30
Tuudiluu – 3.47
Oulun Moottoriliitäjät

Oulun Moottoriliitäjien kone.
Oulun Moottoriliitäjät ry on suomalainen ilmailukerho, jonka kotipaikkana toimii Oulun lentoasema. Kerhon puheenjohtajana toimii Jaakko Kyllönen. Kerholla on käytössä yksi lentokone. Kone on itävaltalainen Diamond HK36R Super Dimona kannuspyöräinen moottoripurjekone. Koneen rekisteritunnus on OH-795. Kerhon toimitilana toimii parakki, jota hallinnoidaan yhdessä Tervalentäjien kanssa. Parakki sijaitsee Oulun lentokentän yleisilmailun asematason pohjoisesta päästä.
Koulutus

Kerholla on koulutusluvat moottoripurjelentäjän ja moottorilentäjän lupakirjoja varten. Lisäksi kerholla voi suorittaa moottorilentäjän lupakirjaan yölentokelpuutuksen ja palolentokoulutuksen. Kerhon koulutuspäällikkönä toimii Jarmo Hintikka. Koulutukset järjestetään yhteistyössä Tervalentäjien kanssa.
Aiheesta muualla

Kerhon kotisivut
Ollaanko jo perillä?

| Ollaanko jo perillä?> Are We There Yet? |
| --- | --- |

Ohjaaja:  Brian Levant
Käsikirjoittaja:  Käsikirjoitus: Steven Gary Banks Claudia Grazioso J. David Stem David N. Weiss Tarina: Steven Gary Banks Claudia Grazioso
Tuottaja:  Ice Cube Matt Alvarez Dan Kolsrud
Säveltäjä:  David Newman
Kuvaaja:  Thomas Ackerman
Leikkaaja:  Lawrence Jordan
Lavastaja:  Stephen J. Lineweaver
Koreografi:  Paul Becker
Pääosat:  Ice Cube Nia Long Jay Mohr Aleisha Allen Philip Daniel Bolden M.C. Gainey Tracy Morgan
Valmistustiedot
Valmistusmaa:  Yhdysvallat ja Kanada
Tuotantoyhtiö:  Columbia Pictures Revolution Studios Cube Vision
Levittäjä:  Columbia Pictures Netflix
Ensi-ilta:   21. tammikuuta 2005  21. tammikuuta 2005
Kesto:  95 minuuttia
Alkuperäiskieli:  englanti
Budjetti:  $32 miljoonaa
Seuraaja:  Ollaanko jo valmiita?
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Ollaanko jo perillä? (engl. Are We There Yet?) on vuonna 2005 valmistunut Brian Levantin ohjaama komediaelokuva. Elokuvalle tehtiin Are We Done Yet? niminen jatko-osa vuonna 2007. Elokuvassa pääroolissa nähdään Ice Cube.
Rooleissa

| 0 | 1 | 2 |
| --- | --- | --- |
|  Ice Cube  | … |  Nick Persons   |
|  Nia Long  | … |  Suzanne Kingston   |
|  Aleisha Allen  | … |  Lindsey Kingston    |
|  Philip Bolden  | … |  Kevin Kingston   |
|  Jay Mohr  | … |  Marty    |
|  M.C. Gainey  | … |  Al    |
|  Tracy Morgan  | … |  Satchel Paige   |
|  Henry Simmons  | … |  Carl    |
|  Ray Galletti  | … |  Car Dealer    |
Operaatio Worek

Puolan sukellusveneiden sijoitus Worek-suunnitelmassa.
Worek-suunnitelman operaatioalue Puolan kartalla.
Worek-suunnitelma eli operaatio Worek (puol. Plan Worek, kirjaimellisesti operaatio Säkki) oli Puolan laivaston operaatio toisen maailmansodan alkuvaiheissa. Siinä viidestä sen  sukellusveneestä muodostui suoja, joka esti Saksan laivastoa tulemasta Puolan rannikolle, ja ne hyökkäsivät vihollislaivoja vastaan, jotka pommittivat Puolan rannikon linnoituksia, etenkin linnoitettua Helin niemimaata.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Worek Plan
Palaneen käryä

| Palaneen käryä Paleface |
| --- | --- | --- |

Remix-albumin tiedot
 Äänitetty : 2010
 Julkaistu: 16. helmikuuta 2011
 Formaatti: CD, LP
 Tyylilaji: rap, folk, reggae, elektroninen
 Kesto: 65.08
 Levy-yhtiö: XO
Listasijoitukset
  Suomen virallinen lista: 9.
Palefacen muut julkaisut
| Helsinki – Shangri-La 2010 | Palaneen käryä 2011 | Maan tapa 2012 |
Palaneen käryä on rap-artisti Palefacen 16. helmikuuta 2011 julkaistu remixalbumi, joka sisältää kappaleita hänen edellisestä Helsinki - Shangri-La -albumilta, sekä pari kokonaan uutta kappaletta. Levy ilmestyi XO Recordsin kautta ja se on tiettävästi ensimmäinen suomalainen yhden levyn uudelleentulkinnoista koostuva albumi.
Albumi debytoi Suomen virallisen listan sijalla 9.
Kappaleet

Väänäsen Komitea: Joensuu-Helsinki - Shangri-La – 2.44
Kalpeaakin kalpeempaa (Studio Red Roots Remix) – 4.04
Slowhill Riisto Remake – 5.40
Leijonakypärät (Suhinators Riot Remix) – 4.07  (mukana Hossni Boudali & Nestori)
Sammuva Leijonamieli (Ringo Ruffsoul Remix) – 4.08  (mukana Davo)
Saapuu elokuun yö (Temppeli Remix) – 6.33  (vier. Hapanjuuri)
Syntyny rellestää (Uusi Fantasia Remix) – 5.20
Karavaani kulkee (Kiwa Remix) – 4.28
Talonomistaja (DJ Svengali Baltik Bass Remix) – 3.48
Leijonakypärät (Sonjay Beats & Vakiosäätäjä Desert V.) – 3.18
Fwego rellestää – 3.53
Sammuva soihtu (X23 Remix) – 5.12  (mukana Davo & Asa)
Merkit (Jake the Break & Flam so 90's Mix) – 4.14
Patinoitunu runomies – 3.15
Africa Corruption – 4.23  (mukana Konchi Tanko)
Arvostelut

Desibeli.net:
Soundi:
Palander–Suolahti

Palander (suomennettuna Suolahti) on huomattava suomalainen sivistyssuku, jonka riveistä on noussut lukuisia professoreita sekä yhteiskunnallisia ja kulttuurillisia vaikuttajia.
Suvun kantaisä on Hämeenkyröstä lähtöisin ollut Keuruun ensimmäinen kirkkoherra Axelius Theodorici, joka hukkui Tarhianjärveen vuonna 1646. Hänen jälkeläisensä asettuivat asumaan Keuruun Suolahden kylään (Keuruun kirkonkylä), mistä johtuen hänen lapsenlapsensa ottivat käyttöön latinankielisen sukunimen Palander (lat. palus ’suo’). Suvussa oli 1800-luvulle saakka runsaasti pappeja. Hämeenlinnan lyseon lehtori Edvard Wilhelm Palander ja hänen poikansa suomensivat vuonna 1906 sukunimensä Suolahdeksi. Kolmesta pojasta kahdesta tuli professoreita ja yhdestä kenraali, ja myös näiden jälkeläiset nousivat huomattaviin yhteiskunnallisiin asemiin. Lisäksi Suolahden suku kytkeytyy avioliittojen kautta useisiin muihin sivistyssukuihin.
Suvun jäseniä

Gabriel Palander (1701–1752), Tyrvännön kappalainen
Abraham Palander (1727–1781), Tyrvännön kappalainen, Gabriel Palanderin poika
Erik Gustaf Palander (1826), aliluutnantti, Abraham Palanderin poika
Karl Edvard Palander (1811–1900), Moloskovitsan kirkkoherra, E. G. Palanderin poika
Edvard Wilhelm Suolahti (vuoteen 1906 Palander; 1845–1914), Hämeenlinnan lyseon saksan ja venäjän kielen lehtori, K. E. Palanderin poika
Ernesti Suolahti (1873–1947), everstiluutnantti, Etelä-Hämeen suojeluskuntapiirin päällikkö, E. W. Suolahden poika
Hugo Suolahti (1874–1944), Helsingin yliopiston germaanisen filologian professori ja rehtori, E. W. Suolahden poika
Hilkka Linkola (o.s. Suolahti), Hugo Suolahden tytär, Helsingin yliopiston kasvitieteen professorin ja rehtorin Kaarlo Linkolan puoliso, ympäristöfilosofi Pentti Linkolan (1932–2020) ja kansatieteilijä Martti Linkolan (1936–2011) äiti
Gunnar Suolahti (1876–1933) Helsingin yliopiston Suomen ja Skandinavian historian professori, E. W. Suolahden poika
Jaakko Suolahti (1918–1987), Helsingin yliopiston yleisen historian professori, Gunnar Suolahden poika
Eino Suolahti (1879–1951), kenraali ja Suomen armeijan ylilääkäri, E. W. Suolahden poika
Eino E. Suolahti (1914–1977), kustannuspäällikkö ja Akateemisen Kirjakaupan johtaja, Eino Suolahden poika
Heikki Suolahti (1920–1936), varhaiskypsä säveltäjä
Elli Leikola (o.s. Suolahti; 1912–1998), Eino Suolahden tytär, farmaseuttisen kemian professorin ja Orionin toimitusjohtajan Erkki Leikolan puoliso, Helsingin yliopiston metsänhoitotieteen professorin Matti Leikolan (1935–) ja Helsingin yliopiston oppihistorian professorin Anto Leikolan (1937–) äiti
Emil Woldemar Palander (1860–1933), Venäjän armeijan kenraalimajuri, K. E. Palanderin poika
Gabriel Palander (1730–1800), Vanajan kirkkoherra, Gabriel Palanderin poika
Gabriel Palander (1774–1821), Turun akatemian oppihistorian ja teoreettisen filosofian professori, Gabriel Palanderin poika
Toinen suku

Suomessa on myös toinen Palander-suku, jonka kantaisä on vuonna 1742 kuollut Ruotsin armeijan kapteeni Johan Palander. Tähän sukuun ovat kuuluneet muun muassa kirjakauppias, lehdenkustantaja Otto Palander (1825–1902) ja hänen poikansa opettaja, säveltäjä Elis Palander (1878–1930) ja kanteleensoittaja, laulaja Olli Suolahti (alkuaan Palander, 1885–1952) sekä suvun Ruotsiin asettuneeseen haaraan A. E. Nordenskiöldin Koillisväylän-purjehduksen kapteenina tunnettu Louis Palander (1842–1920), joka aateloituna vuonna 1880 otti käyttöön nimen Palander af Vega.
Operaatio Tiikeri (1944)

Operaatio Tiikerin muistolaatta Arlingtonin hautausmaalla, Yhdysvaltojen Virginiassa
Operaatio Tiikeri (engl. Operation Tiger tai Exercise Tiger) oli liittoutuneiden vuonna 1944 toimeenpanema harjoitusoperaatio, jonka tarkoituksena oli valmistella joukkoja Normandian maihinnousuun. Monien virheiden vuoksi operaatio päättyi valtaviin miestappioihin, kun saksalaiset hyökkäsivät harjoitusjoukkoja vastaan.
Tapahtumien kulku

Illalla, 27. huhtikuuta 1944 sataneljätoista liittoutuneiden maihinnousualusta lähti liikkeelle Lounais-Englannista osana harjoitusta, jonka tarkoituksena oli jäljitellä tulevaa Normandian maihinnousua.
Plymouthista lähti liikkeelle operaation eräs viiden aluksen osajoukko. Myöhemmin tähän saattueeseen liittyi kolme Brixhamista lähtenyttä alusta. Kohteena oli Utah Beachiä harjoituksessa esittänyt, Lymenlahden pohjukassa sijaitseva Slaptonin ranta. Matkalla harjoitusrannalle yhdeksän saksalaisten nopeaa Schnellboot-torpedovenettä kuitenkin hyökkäsi kyseisen saattueen kimppuun. Torpedohyökkäyksen seurauksena 1 405 brittiläistä merimiestä ja yhdysvaltalaista sotilasta sai surmansa.
Merkittävimmät virheet

Liittoutuneet tekivät monia ratkaisevia virheitä operaation suunnittelussa, tiedotuksessa ja toteutuksessa.
Yksi hyökkäyksen kohteena olleen saattueen aluksista - HMS Scimitar - oli vahingoittunut vain muutamaa tuntia ennen lähtöä. Päämajan hidastelusta johtuen korvaava laiva - HMS Saladin - saavutti joukon vasta kun pelastustyöt veden varassa olleiden pelastamiseksi olivat jo käynnissä.
Vaikka saksalaisten lähtö Ranskan Cherbourgista oli havaittu, ei tieto siitä kulkeutunut kaikkiin harjoitukseen osallistuviin aluksiin. Yksi syy tähän oli brittiläisten ja yhdysvaltalaisten joukkojen käyttämät eri radiotaajuudet.
Opetuksen puute pelastusvyön käytöstä koitui suuren joukon miehiä kuolemaksi, kun he taistelivat torpedoitujen alusten upottua viisiasteisessa vedessä.
Katasrofaalisen harjoituksen kulku salattiin aikoinaan, jotta Normandian maihinnousun aikataulu ei olisi kärsinyt tragedian vuoksi. Asioiden todellinen luonne paljastui vasta 1980-luvulla, kun brittiläinen Ken Small lähti tutkimaan asiaa.
Kirjallisuutta

Small, Ken & Rogerson, Mark: The Forgotten Dead.  Bloomsbury, 2004.  0-7475-0433-4.
Operation IVY (yhtye)

Operation IVY esiintymässä vuonna 1988.
Operation IVY oli vuosina 1987-1989 toiminut ska punk/hardcore punk-yhtye Kalifornian Berkeleysta. Yhtyeen musiikki on pääosin sekoitus ska -ja hardcore punkia. Yhtyeen ainoa studioalbumi Energy on ska punkin klassikoita.
Kitaristi Armstrong sekä Matt Freeman perustivat Rancid-nimisen punkyhtyeen Operation IVyn hajottua.
Kokoonpano

Jesse Michaels – laulu
Tim Armstrong – kitara
Matt Freeman – bassokitara
Dave Mello – rummut
Diskografia > Studioalbumit

Energy (1989)
Diskografia > EP:t

Hectic (1988)
Aiheesta muualla

Operation IVY rateyourmusic.comissa 

Operation IVY discogs.comissa
Othenio Abel

Othenio Abel
Othenio Lothar Franz Anton Louis Abel (20. kesäkuuta 1875 Wien, Itävalta – 4. heinäkuuta 1946 Mondsee, Itävalta) oli itävaltalainen paleontologi ja evoluutiobiologi. Häntä pidetään paleobiologian perustajana. Ala oli aiemmin paleontologian geologiaan suuntautunut ala.
Othenio Abel syntyi Wienissä, missä hän opiskeli vuodesta 1899 lähtien oikeustiedettä ja luonnontieteitä ja jossa hän valmistui filosofian tohtoriksi. Jo vuonna 1898 hän toimi Eduard Suessin laboratorioapulaisena. 1900–1907 hän työskenteli valtion geologian tutkimuslaitoksella. Vuonna 1907 Abelista tuli ylimääräinen professori Wienissä, ja 1917–1934 hän toimi Wienissä vakituisena paleontologian professorina ja myöhemmin vuosina 1935–1940 Göttingenin Georg-August-yliopistossa.
Abelin toimialaa olivat fossiloituneet selkärankaiset. Hän vaikutti voimakkaasti fylogenian kehitykseen.
Joka toinen vuosi jaetaan 3 700 euron arvoinen Othenio-Abel-palkinto erinomaisesta paleobiologiaa käsittelevästä artikkelista tai paleontologian parissa tehdystä elämäntyöstä.
Julkaisut

Grundzüge der Paläobiologie der Wirbeltiere, Stuttgart 1912
Vorzeitliche Säugetiere, Jena 1914
Die Paläontologie in Forschung und Lehre, Naturwissenschaften 3 (1915), 413-19
Paläobiologie der Cephalopoden, Jena 1916
Die Stämme der Wirbeltire, Berlin, Leipzig, 1919
Lehrbuch der Paläozoologie, Jena 1920
Lebensbilder aus der Tierwelt der Vorzeit, Jena 1921
Geschichte und Methode der Rekonstruktion vorzeitlicher Wirbeltiere, Jena 1925
Paläobiologie und Stammesgeschichte", Jena 1929
Vorzeitliche Lebensspuren, Jena 1935
Die Tiere der Vorzeit in ihrem Lebensraum, Jena 1939
Vorzeitliche Tierreste im Deutschen Mythus, Brauchtum und Volksglauben, Jena 1939
Ostajan oikeudella

| Ostajan oikeudella> By Right of Purchase |
| --- | --- |

Ohjaaja:  Charles Miller
Käsikirjoittaja:  Harry O. Hoyt
Perustuu:  Margery Land Mayn novelliin
Tuottaja:  Joseph M. Schenck
Pääosat:  Norma Talmadge Eugene O’Brien
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Ensi-ilta:   helmikuu 1918  15. huhtikuuta 1923
Kesto:  72 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Ostajan oikeudella (engl. By Right of Purchase) on vuonna 1918 ensi-iltansa saanut Charles Millerin ohjaama yhdysvaltalainen mykkä melodraama, jonka pääosissa ovat Norma Talmadge ja Eugene O’Brien. Ostajan oikeudella kertoo Margot Hughesista, joka avioituu varakkaan miehen kanssa, vaikka hän rakastaa erästä toista.
Ostajan oikeudella perustuu Margery Land Mayn novelliin, jonka pohjalta Harry O. Hoyt laati elokuvan käsikirjoituksen. Elokuva kuvattiin New Yorkissa työnimellä The Man Who Bought a Wife. Ostajan oikeudella tuotti Joseph M. Schenck, ja elokuvan tuotantoyhtiönä oli Norma Talmadge Film Corporation. Ostajan oikeudella sai Yhdysvaltain ensi-iltansa helmikuussa vuonna 1918. Suomessa elokuva sai ensi-illan 15. huhtikuuta vuonna 1923. Elokuvan levittäjänä toimi Lewis J. Selznickin Select Pictures Corporation -yhtiö.
Ostajan oikeudella -elokuvaa säilytetään Yhdysvaltain kongressin kirjaston elokuva-arkistossa. Elokuva on muuten säilynyt kokonaan, mutta puolet kuudennesta kelasta on ajan kuluessa huonontunut käyttökelvottomaksi. Ostajan oikeudella esitettiin 3. syyskuuta vuonna 2011 Hollywoodissa pidetyissä Cineconin klassikkoelokuvajuhlilla.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Margot Hughes   |
|  Eugene O’Brien  | … |  Chadwick Himes   |
|  Ida Darling  | … |  rouva Hughes   |
|  William Courtleigh, Jr.  | … |  Dick Derwent   |
|  Charles Wellesley  | … |  Donald Nugent   |
|  Florence B. Billings  | … |  Madge Sears   |
|  Hedda Hopper  | … |  puhelimessa oleva nainen   |
Aiheesta muualla

Ostajan oikeudella Internet Movie Databasessa (englanniksi)
Ostajan oikeudella Elonet.
Ostajan oikeudella AllMoviessa. (englanniksi)
Ostajan oikeudella Silent era -sivustolla (englanniksi)
Ostajan oikeudella TCM Movie Databasessa (englanniksi)